lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl zh en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas Sv.Trīsvienības baznīcas tornī skatāma Anitas Paegles ilustrāciju izstāde “Pasaku dārzs” – ZZ.lv
Vārda dienas svin: Elza, Ilizana
andra.ozola@zz.lv - 14.05.2022 - 13:57
No 13. maija Jelgavas Sv.Trīsvienības baznīcas torņa izstāžu zālē skatāma Anitas Paegles ilustrāciju izstāde “Pasaku dārzs,” informē Jelgavas reģionālais tūrisma centrs.
Anita Paegle jau vairāk nekā 30 gadus veido ilustrācijas bērnu grāmatām, un ir viena no pazīstamākajām šīs jomas māksliniecēm Latvijā. Viņas zīmējumi ir izteiksmīgi un krāsaini, bet atainotie personāži – dzīvespriecīgi.
Tornī skatāmas krāšņas ilustrācijas, kas radītas grāmatai “Rožu  spoks”, Ineses Zanderes dzejoļu krājumam “Kaķis uz klavierēm” un citas. Katra no tām ir miniatūrs mākslas darbs, kas aizved īpašā tēlu pasaulē. “Ilustrācija ir brīnumains labirints, pa kuru lido mākslinieka sapņi. Process ir brīnišķīgs – meklējumi, šaubas, prieks,” tā māksliniece. Ar A.Paegles palīdzību skatītājam atveras acis – kustoņi, priekšmeti un lietas piepeši iegūst dvēseli, atdzīvojas. Māksliniece mums paver maģijas pasauli, kurā allaž esam gribējuši ielūkoties.
Ilustratore Anita Paegle dzimusi 1956. gada 3. jūnijā Rīgā. Absolvējusi J. Rozentāla Rīgas mākslas vidusskolu, Latvijas Mākslas akadēmijas grafikas nodaļu ar  diplomdarbu – ilustrācijām A. Upīša stāstam “Vilnīša brauciens uz austrumiem” oforta tehnikā. Kopš 1986. gada ir Latvijas Mākslinieku savienības biedre. Māksliniece kopš 1984. gada piedalās izstādēs Latvijā un pasaulē.
Saturs turpināsies pēc reklāmas.
A.Paegles personālizstādes bija skatāmas Parīzē, Venēcijā, Rīgā, Talsos, Budapeštā un citur. Viņas darbi bijuši izstādīti II un IV Starptautiskajā grāmatu grafikas triennālē Viļņā, Bratislavas ilustrāciju biennālē.
A.Paegle bijusi bērnu žurnālu “Zīlīte” un “Ezis” ilustratore un žurnāla “Skola un Ģimene” mākslinieciskā redaktore.
Ilustratore ir saņēmusi Pastariņa prēmiju, diplomu Tallinas ilustrāciju triennālē, J. Baltvilka balvu,  I. Zeberiņa prēmiju, grāmatu mākslas konkursa “Zelta ābeles” balvu. Viņa ir iekļauta “International Board on Books for Young People” – Pasaules bērnu un jauniešu literatūras padomes pasaules ilustratoru goda sarakstā. Konkursa “Gada skaistākā grāmata” laureāte. Latvijas Bankas 1 lata monētas “Šūpļa monētu”, pasaku monētas “Pieci kaķi”, kā arī Latvijas pasta pastmarku autore. Ilustrācijas darina akvareļa, krāsu zīmuļu un temperas tehnikā.
Saturs turpināsies pēc reklāmas.
3. jūnijā pulksten 15 būs iespēja satikt mākslinieci, kura dalīsies stāstā par izstādē apskatāmajiem darbiem. Mākslinieces ilustrācijas apmeklētājiem būs apskatāmas līdz 7. jūlijam.
Foto: Jelgavas reģionālais tūrisma centrs
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.